Un seism cu magnitudine 5,4 a lovit luni Taiwanul, conform unui anunţ al Centrului Seismologic European Mediteraneean (EMSC), transmit Reuters şi Xinhua, potrivit Agerpres.
Cutremurul s-a produs la o adâncime de 25 kilometri.
Conform Centrului chinez pentru monitorizarea seismelor, luni dimineaţă s-au produs două seisme cu magnitudinea de peste 5 în provincia Hualien. Primul a avut magnitudinea 5,3 şi s-a produs în mare la ora 17:45 (ora Beijingului), la o adâncime de 20 de kilometri.
La ora 17:52 (ora Beijingului) s-a produs încă un seism de magnitudine 5,2 în mare, în largul coastelor provinciei Hualien. Cel de-al doilea seism s-a produs la o adâncime de 25 de kilometri.